JUMAL KÕNELEB
Tere ja tore kohtuda!
Tore on minna taas Jumala Sõna juurde.
Sõna juurde, mis vabastab.
Me jätkame õpetussarja Jumala sõjavarustusest.
Me oleme sõjas, aga see ei ole lootusetu sõda.
Kui teame, et oleme sõjas
ja me teame, kuidas selles sõdida ning milline sõjavarsutus meil on,
siis me püsime ka püsti.
Nii võime sõdida selles sõjas langemata.
Esimese sõjavarustuse osana räägitakse Efeslaste 6. peatükis
tõevööst, millest oleme juba paaris saates rääkinud.
Tõde on see, mis meid vabastab.
Tõevöö on tähtsaim ja esmane,
sest teades, mis on tõde, ei toimi vaenlase valed enam.
Ka mu enda lammutavad, vanad mõtted mu elu kohta
ei lõhu mind enam.
Mu sisekõne muutub,
nii et see on positiivne, ülestõstev ja ülesehitav.
See on imeline ja vägev,
sest kui sisekõne muutub positiivseks,
kuigi olukorrad võivad olla, millised tahes.
Meil kõigil on elus keerulisi olukordi.
Oluline on see, kuidas ma neile vastu lähen.
Kuidas ma neisse suhtun?
Kui mu sisekõne on positiivne ja ülesehitav,
siis suudan hoopis teisiti
sellest katsumusterohkest elust läbi minna.
Suudan sellest isegi õnnelikuna läbi minna.
Tõde, mis vabaks teeb, on Jumala Sõna.
Kui tead, milline Jumal on ja mida Ta sinust mõtleb
ja milline on Jumala tahe,
siis püsid ka vabana.
Nii et tasub lugeda Piiblit.
Kui soovid lisaabi, siis ka neid raamatuid tasub lugeda.
See on veidi õhem versioon.
Järgmine osa sõjavarustusest, millest Piibel räägib ja me rääkisime,
on õiguse soomusrüü.
Näete siin uhket rüütlit, kes on nende saadete maskotiks.
Tal on kusagil seal raudrüü all kindlasti ka tõevöö olemas,
aga soomusrüü tõesti kaitseb.
Vaenlase esmane relv on vale, mille vastu aitab tõe teadmine.
Teine relv on süüdistamine,
mille vastu aitab teadmine, et oled juba õige.
See siin pole küll soomusrüü,
aga see on näitlik vahend Jeesuse õiguse ja pühaduse kohta.
See on võrdpilt Jeesuse veatuse ja puhtuse kohta.
Mul endal pole sellist puhtust, kuigi olen 25 aastat usklik olnud.
- Sa pole ikka veel puhtaks saanud?
Olen kogu jõust püüdnud.
Olen higimull otsa ees püüdnud olla hea kristlane.
Sa pole ikka veel õigeks saanud? - Kujutad sa ette, kui ränk töö see on?
- Sa pole ikka veel täiuslik? Ise istud telekas ja teed head nägu.
Kas ma püüan siin vaga nägu teha? Tegelikult ei tule see mul välja.
Selle peale võiks küll juba masenduda,
sest oleks ikka võinud paremini pühitsuselu elada.
Viimati rääkisimegi, et just see ongi probleem,
et me püüame ikka veel saada õigeks
oma tegude kaudu ja kõvasti pingutades.
Oleme need viletsad patused, kes püüavad saada õigeks.
Kui enesest nõnda mõtled, siis see ongi lootusetu meetod.
Lõputu soos müttamine.
Tõde aga on see,
et õiguse soomusrüü, mida see kangas sümboliseerib,
ei ole midagi sellist, mida võiksid kunagi ise saavutada.
See on antud meile kingitusena.
Piibel ütleb kirjas roomlastele,
sest kõik on pattu teinud ja jäänud ilma Jumala aust
ning mõistetakse õigeks tema armust päris muidu,
lunastuse kaudu, mis on Kristuses Jeesuses."
See antakse sulle ja mulle muidu. Võid selle lõpuks endale saada.
Isegi, kui olen olnud 25 aastat usklik,
olen jõudnud järeldusele, et ma vajan Jeesust.
- Lõpuks ometi!
Saad teha nii nagu Paulus seda Filiplastele 3:9 kirjeldab:
"Ja et mind leitaks tema seest
ega oleks mul oma õigust, mis tuleb Seadusest,
vaid see õigus, mis tuleb Kristusesse uskumisest,
see, mille Jumal annab usu peale."
Kas tahad uskuda, et Jeesus kingib sulle õiguse?
Et Ta suri mu eest? - Et Ta kinkis selle juba ammu?
Kas vana usklik võib ka võtta Jeesuse vastu?
Äkki peaks uuesti usklikuks saama?
Muidugi võib iga päev saada uuesti usklikuks,
võttes iga päev selle imelise kingituse vastu.
Võid kodus samuti võtta mõne lina ja proovida, mis tunne see on.
Vagadus või õige olemine on nii kummaline sõna,
et sellest ei saa keegi aru.
Aga kui paned enesele lina ümber
ja proovid, mis tunne see on, kui su ümber on valge ja puhas lina,
siis jõuab evangeeliumi tuum sinuni.
See, et Ta suri minu eest.
Ta pesi mind puhtaks ja kinkis mulle oma õiguse.
Ta kinkis mulle oma täiusliku sõnakuulelikkuse.
See on imeline, kui usud seda
ja võtad selle vastu, et oled juba õige Kristuse tõttu.
Sa said selleks päeval, mil võtsid Kristuse vastu
ja kui sa pole seda veel teinud, siis võid seda täna teha.
Kohe kui võtsid või võtad Jeesuse vastu,
said sa õigeks. Sind kuulutati õigeks.
Sel samal hetkel.
Imeline on see, et kui seda mõista ja uskuda,
siis korraga see kannab vilja.
Ka Joy pealt on seda kohe näha.
Kui sa võtad selle vastu ja aktsepteerid seda kingitust,
siis see toob esile selle vilja, mida sa varem edutult üritasid.
Kui võtad selle vastu, hakkad ka elama õiget elu.
Selle kingituse saamine mõjub nii, et sa tahad elada õiget elu.
See esmalt rahustab.
Sa ei pea enam olema nii agar.
See on palju parem kui tragi olemine.
Teiseks puudutab see mu südant.
See toob kaasa tänulikkuse.
See sütitab rõõmu ja lootust.
Ehk on ka minul siiski lootust?
Siis hakkab julgus üles kerkima.
Ma võin olla julge.
Võin käia sirge seljaga ja kartmata, sest olen oma Isa tütar.
Se ei sõltu kuidagi mu tegudest. - Mitte grammivõrdki.
Ma võin olla väga julge. - Aamen.
Ma jätan selle endale selga. - Tee seda muidugi.
Tõevöö, õiguse soomusrüü...
Mis veel? See sõjavarustus pole veel täielik.
Räägime kolmandast sõjavarustuse osast.
Paulus soovitab panna selga kogu Jumala sõjavarustus.
Me vajame kõiki varustuse osasid.
Efeslastele 6:15 jätkub nii: "...ja teie jalgades olgu valmidus
minna kuulutama rõõmusõnumit rahust!"
Miks need kingad või selle rüütli kingad on nii tähtsad?
Mida see tähendab?
Vaatasin laiendatud piiblitõlkest järele.
Seal on kirjutatud nii:
"Olgu sul jalas kingad..." ehk pane kingad jalga.
"Pane kingadeks jalga valmidus.
Ole valmis astuma vaenlasele vastu
kindla ja kõikumatu tõsidusega."
Iga oma elu vaenlase ja katsumuse vastu.
"Kindla, kõikumatu tõsiduse ja tasakaalukusega.
Püsivuse ja reipusega, otsekohe ja otsustavalt.
Astu vaenlastele vastu sellise valmisolekuga,
mida põhjustavad head uudised rahust."
Evangeeliumi head uudised, näiteks uudis Kristuse õigusest,
imeline andestus ja õigus, mis mulle on kingitud,
see annab mulle ka jalga head kingad.
See toob minus esile kindluse, püsivuse, otsekohesuse ja julguse.
Head uudised teevad seda.
Head uudised panevad mulle jalga head kingad.
- Need toovad tasakaalu su ellu ja su sammudesse.
Rõõmu ja jõudu.
Nagu Joy luges, on ka "valmisoleku kingad" midagi,
mille me oleme saanud kingitusena.
Me oleme saanud kingad, milles võime minna läbi elu kartmata.
Me ei pea häbenema, ega tundma süüd,
vaid me võime olla julged.
Kas ma võin veel lugeda?
Jesaja 52:7:
"Kui armsad on mägede peal sõnumitooja sammud."
Juba Vanas Testamendis räägitakse jalgadest, käimisest
ja et see on armas, kui keegi tuleb rõõmusõnumiga.
"Ta kuulutab rahu, toob häid sõnumeid, kuulutab päästet
ja ütleb Siionile: Sinu Jumal on kuningas!”
Laiendatud piiblitõlkes öeldakse: "Kui kaunid on mägedel selle jalad,
kes toob häid sõnumeid asjade kohta, kes kuulutab rahu ja päästesõnumeid,
kes ütleb Siionile: "Sinu Jumal valitseb!"
Imeline evangeeliumi hea sõnum, uudised rahust.
Kui me käime ringi rahu uudistega,
siis see annab meile head kingad.
Armsad ja ilusad jalad.
- Meie sammud on armsad.
Kingad tähendavad ka seda, et oleme teel kuhugile.
Oleme selles elus kuhugile minemas.
Valmisoleku kingad räägivad Jumala tahtest,
et sina ja mina käiksime Temaga koos selles plaanis ja seda teed mööda,
mille Tema on meie jaoks kavandanud.
Sellepärast see ongi sõjavarustuse osa
ja sellepärast see ka kaitseb meid.
Kui käime põikpäiselt oma teed,
ei tule see meile sageli kasuks.
Valmisoleku kingad tähendavad ka seda,
et me mõistame, et Jumala tahe minu suhtes on hea
ja mul tasub järgneda Talle.
Tema järgimine toob mulle rahu, hingamise ja õnnistuse.
Kuigi Jumala tee tundub vahel kitsas,
on see turvaline tee, millel sina ja mina oleme kaitstud.
Meilegi anti eriline ülesanne - pidime rajama kristliku kooli.
Pidime alustama täiesti nullist ja see polnud sugugi lihtne.
Samal ajal olen teadnud kogu aeg, et see on minu tee.
Kuna olen kogu aeg teadnud, et see on minu tee,
siis olen ka kogu aeg tundnud, et Jumal kaitseb, varjab ja on minuga.
See annab tohutu rahu, kui tead,
et sa pole käimas mingit oma teed ega ka mööda hingevaenlase teed,
vaid sa järgned ka päriselt Jeesusele.
Valmisoleku kingad räägivad sellest, et me järgneme Jeesusele.
Kolmandaks tähendavad need valmisoleku kingad ka rahu.
Need on ju rahu kingad.
Me kohtume selles elus ka keerulise iseloomuga inimestega.
Kui soovid elada head ja kaitstud elu,
kus hingevaenlane ei pääseks sind pommitama ja hävitama,
tuleks käia rahus.
Roomlastele 12:18 ütleb: "Kui võimalik,
niipalju kui oleneb teist, pidage rahu kõigi inimestega!"
Rahukingad tähendavad, et peaksime elama ise andestuses
ja ka teistele andestades.
Valmisolek alati andestada.
Valmisolek leppida ja lahendada tüliküsimusi,
Valmisolek elada rahus kõikidega, nii palju, kui meist oleneb.
Mõnikord, isegi, kui anname andeks ja palume andeks,
ei meeldi me ikkagi inimestele,
aga see pole enam meie probleem.
Me aga peame andma endast parima, et omalt poolt alati andestada.
Siis on meil hea elu.
Minu meelest on päris hea see, et see õiguse soomusrüü tuli enne.
Sest kui mul on seljas see evangeeliumi põhitõde,
et Tema on surnud minu eest ja andnud mulle andeks,
et ma kõlban nüüd Talle ja kannan seda rüüd kogu aeg,
siis see mõjub kogu mu ihule
rõõmustavalt ja julgustavalt.
Isegi, kui sa minuga tõreleks, oleks mul see ikka seljas.
Olen täiesti uue kaitse all ja täiesti uue hingamise sees.
Suudan võtta väljakutsed vastu täiesti teises hingamises.
Need rahukingad kasvasid mulle jalga.
Halleluuja, on toimunud muutus.
Üks ilmutus tuleb teise järel.
Valmisoleku kingad mille jaoks? Rahuevangeeliumi kuulutamise jaoks.
Joy ütles kenasti, et kui see saab tõeks meie sees,
siis see voolab ka meist välja.
- Tekib tahtmine sellest rääkida.
Tahaks seda rüüd paljundada ja anda seda kõigile.
See läheb kokku sellega, mida 1. Peetruse 3:15 ütleb:
"Vaid pühitsege Issandat Kristust oma südames,
olles alati valmis kostma igaühele,
kes teilt pärib aru lootuse kohta, mis teis on.
Kuid tehke seda tasadusega ja aupaklikult."
Eranditult meid kõiki on kutsutud levitama evangeeliumi.
Peaksime elama seda välja, võtma selle vastu oma ellu
ning levitama ja viima evangeeliumi kogu maailma.
See ei ole üksnes evangelistide töö või ainult TV7 teletöö.
- See on meie kõikide töö.
Selleks me oleme kutsutud.
Siin on hästi öeldud: "Olles alati valmis."
"Olles alati valmis kostma igaühele, kes teilt pärib aru lootuse kohta."
Eriti praegusel ajal pole kristlaste asi peitu pugeda,
karta koroonat või muid haiguseid,
maailma lõppu või mida tahes,
sest meil on lootust.
Sul ja mul on nüüd aeg särada,
sest meil on lootus selle hukkuva maailma jaoks.
Maailm on kaotanud lootuse, aga meil on lootust.
Sellepärast võime julgelt levitada alati evangeeliumi.
Me peaksimegi seda tegema, kui meil on selleks võimalust.
See on meie ülesanne ja kutsumus.
On imetore, et meie õpilased armastavad seda.
Nad lausa küsivad meilt,
kas nad tohivad minna evangeliseerima.
Isegi, et me ei räägi koolis sellest ja see ei kuulu õppekavasse.
Me õpetame ikka matemaatikat ja füüsikat.
Ega avalda selleks mingil moel survet.
Ometi nad tahavad seda teha.
Mõnikord me võistleme,
kes jõuab vahetunni ajal jagada rohkem traktaate.
- Täitsa mõtlemapanev.
Oleme käsitlenud kolme esimest sõjavarustuse osa.
Tõevöö, mis hoiab meid vabana.
Jumala Sõna on tõde.
Õiguse soomusrüü,
mis tõrjub tagasi kõik süüdistused, kui sa tead, et oled õige.
Kolmandaks rahukingad jalga ja evangeeliumi kuulutama!
Tahan julgustada sind otsima, milline on Jumala kutse sinu elus.
Meie jaoks oli see kristliku kooli rajamine,
aga ma ei tea, mis see sinu jaoks võib olla.
Kui sa aga leiad selle, siis tee nagu Piibel ütleb:
püsi oma kutsumises, siis sa ei lange iial.
Kui tead, milline su kutsumus on, siis rõõmusta selle üle
ja tee seda, mille jaoks Jumal on sind kutsunud.
See annab sulle imelise rahu ja vabaduse.
See annab õnnistuse ja kaitse.
Olgem kõik valmis just praegusel ajal, kui näeme lootuseta inimesi,
palvetama nende eest, jagama evangeeliumi
ja rääkima neile, et on keegi, kes saab aidata.
Olgu olukord, milline tahes ja olgu oht või risk, kuitahes suur.
On keegi, kes on alati suurem ja see on Jeesus.
Me ei räägi iseendast,
vaid me jagame rõõmusõnumit Jeesusest.
Seepärast ei pea sa ise olema täiuslik.
Sa ei räägi ju sellest, kui äge sa oled,
vaid me kõik samee rääkida sellest, kui võimas on Jeesus.
Aamen.
Palvetame koos sinuga
Aitäh, taevane Isa, et Sul on head kavatsused.
Sul on mõte, kutsumus ja ülesanne meie kõikide jaoks.
Tahan täna paluda,
et räägiksid igaühele meist - ühel või teisel kombel,
kasvõi unenägude kaudu,
et igaüks meist leiaks oma koha Sinu kuningriigis.
Et me elul oleks mõte ja tähendus.
Et see oleks täis rõõmu ja rahu.
Issand, anna meile ka julgust jagada evangeeliumi argielu keskel.
Julgust armastada ligimesi aidates, lohutades, palvetades
ja rääkides neile häid uudiseid ehk kuulutades evangeeliumi.
Aitäh, Issand, et Sa aitad meid, et saaksime julgust seda teha
ja märgata neid võimalusi, milled sa meile avad ja annad.
Aitäh, Issand, et meil võivad olla jalas sõnakuulelikkuse kingad.
Me võime käia täpselt sinu jälgedes.
Sa oled öelnud, et Sa oled meie Karjane.
Sina oled meie Karjane ja meie oleme Sinu lambad.
Me täname Sind selle eest, et oled tõotanud meid juhatada.
Sa juhatad meid täpselt.
Me ütleme täna, et usaldame Sind ja Sinu juhatust.
Me lõõgastume Sinu juhtimise all
ja teame, et Sa juhid meid rahus
mööda rahulikku teed edasi.
Aitäh, Issand, et võime olla täiesti rahulikud.
Võime olla usaldava meelsusega ja astuda edasi üks päev korraga.
Nüüd on see üks päev ja sellest piisab.
Kui see päev saab läbi, võime minna rahulikult magama
ja homme on jälle uus päev.
Ma tunnen, et Issand tahab meid julgustada:
ära muretse oma tuleviku pärast või kuhu sul homme tuleb minna.
Praegu on ainus päev, mis on sinu käes täna.
Praegusest päevast piisab. Sellest piisab.
Me läheme sellest päevast läbi ja saame sellega hakkama.
Üks päev korraga.
Jeesusega koos sellest piisab.
Õnneks on Jumala arm igal päeval uus.
Tahame siinkohal tänada kõiki vaatajaid tagasiside eest
ja palvesoovide eest, mida olete meile saatnud.
On imeline seista palves teie eest ja teada, et meil on Jumal, kes kuuleb.
Mu südamel põleb täna selline sõnum:
Julge vastu võtta.
Õpi vastu võtma.
Sest kui ma külvan, võin ma ka alati lõigata.
Kui me külvame jumalariigi töösse, kristliku kooli või teletöösse,
siis võime meeles pidada, et võime alati ka saaki saada.
Markuse 11:24 öeldakse: "Uskuge, et olete saanud..."
Seega uskuge, et saate ka vastu võtta.
Pea seda meeles ja ole julge.
Julge võtma ka saaki vastu oma ellu.
- Aamen.
Kui soovid me tööst rohkem teada saada,
külasta ekranil olevat kodulehekülge.
Sealt leiad teavet ja võid ka tellida infolehte,
mis räägib meie lasteaiast ja koolist.
Meile võib alati tulla ka vabatahtlikuks abiliseks.
Soovimegi, et inimesed tuleks meile appi.
Vajame abi laste eest hoolitsemises ja koristamises.
Tule ja löö kaasa,
kui tunned end üksildasena või tunned puudust tegevusest.
Meie juures ei pea olema üksi
ja tegemistest ei tule samuti puudust.
Kodulehe kaudu saab tellida ka neid raamatuid,
mis aitavad sind sõjavarustuse osas,
sest neis raamatutes esile toodud tõde muudab su elu päriselt,
kui võtad need tõed omaks.
Nii võid ka kogeda, et õnnistatud ja vaba elu on võimalik.
Ole õnnistatud!
Jumala Sõna on elumuutev jõud.
TV7 toob seda igasse koju.
Sa võid olla osaline
selle rõõmusõnumi levitamises Jeesusest Kristusest.
Helistades 900 1770, annetad 10 eurot.
Võid kasutada ka kontonumbreid, mida näed peatselt ekraanil.
Vajaliku annetusinfo leiad ka koduleheküljelt: www.tv7.ee
Löö kaasa, sest rohkem kui eales varem
vajatakse tõde ja evangeeliumit igas kodus.
Aamen.
Tõlge: Meeli ja Marko Martin
Annetustelefon: 900 1770 (hind 10) Swedbank EE052200221048388411 SEB pank EE441010220109461019 LHV pank EE747700771004169153 Maksesaaja: Taevas TV7